# …………………….**sz. napirend**

**Előterjesztve:** Költségvetési, Pénzügyi és Vagyonnyilatkozatokat Ellenőrző Bizottsághoz

# **ELŐTERJESZTÉS**

# **A Képviselő-testület 2016. december 20-i rendes ülésére**

**Tárgy:Budapest II. kerületi Polgármesteri Hivatal 2017. évi Belső Ellenőrzési Terve, és Budapest Főváros II. Kerületi Önkormányzat Egészségügyi Szolgálatának 2017. évi Belső Ellenőrzési Terve**

**Készítette:** ………………………………

Tuba Mónika

mb. belső ellenőrzési vezető

**Egyeztetve:** ……………………………….

Dankó Virág

Alpolgármester

A napirend tárgyalása zárt ülést nem igényel.

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény 119. § (5) bekezdése szerint „A helyi önkormányzatra vonatkozó éves ellenőrzési tervet a képviselő-testület az előző év december 31-éig hagyja jóvá.”

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 32. § (3) és (4) bekezdése szerint: „Helyi önkormányzati költségvetési szerv esetén a belső ellenőrzési vezető a tárgyévre vonatkozó éves ellenőrzési tervét megküldi a jegyző ….. részére a tárgyévet megelőző év november 30-ig. …..”

„Helyi önkormányzati költségvetési szervek esetében az éves ellenőrzési tervet a képviselő-testület a tárgyévet megelőző év december 31-ig hagyja jóvá.”

A Költségvetési, Pénzügyi és Vagyonnyilatkozatokat Ellenőrző Bizottság a kialakult véleményét a testületi ülésen ismerteti.

Kérem a tisztelt Képviselő-testületet, hogy a határozati javaslatokat fogadja el.

# **Határozati javaslatok**

1. A Képviselő-testület úgy dönt, hogy jóváhagyja a Budapest II. kerületi Polgármesteri Hivatal jelen határozat mellékletét képező, 2017. évre szóló Belső Ellenőrzési Tervét.

Felelős: Jegyző

Határidő: azonnal

2. A Képviselő-testület úgy dönt, hogy jóváhagyja a Budapest Főváros II. Kerületi Önkormányzat Egészségügyi Szolgálatának jelen határozat mellékletét képező, 2017. évre szóló Belső Ellenőrzési Tervét.

Felelős: Jegyző

Határidő: azonnal

**/A határozatok elfogadása egyszerű többségű szavazati arányt igényel./**

**Budapest, 2016. december 09.**

**dr. Szalai Tibor**

**Jegyző**

**1. határozati javaslat melléklete**

**Budapest II. kerületi Polgármesteri Hivatal**

**2017. évi Belső Ellenőrzési Terve**

A költségvetési szervek belső ellenőrzési rendjét meghatározó jogszabályi környezet alapján került sor a Belső Ellenőrzési Terv összeállítására.

A főbb jogszabályi előírások az alábbiak:

**- Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 119. § (4) bekezdése** értelmében „A jegyző köteles gondoskodni – a belső kontrollrendszeren belül - a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.”

**(5)** A helyi önkormányzatra vonatkozó éves ellenőrzési tervet a képviselő-testület az előző év december 31-éig hagyja jóvá.

**- Az államháztartásról szóló 2011. évi CXCV. törvény (a továbbiakban: Áht.) 70. § (1) bekezdése** értelmében „A belső ellenőrzés kialakításáról, megfelelő működtetéséről és függetlenségének biztosításáról a költségvetési szerv vezetője köteles gondoskodni. A belső ellenőrzést végző személy vagy szervezet tevékenységét a költségvetési szerv vezetőjének közvetlenül alárendelve végzi, jelentéseit közvetlenül a költségvetési szerv vezetőjének küldi meg. Az irányító szerv belső ellenőrzést végezhet

a) az irányítása alá tartozó bármely költségvetési szervnél,

b) a saját vagy az irányítása, felügyelete alá tartozó költségvetési szerv használatába, vagyonkezelésébe adott nemzeti vagyonnal való gazdálkodás tekintetében,

c) az irányító szerv által nyújtott költségvetési támogatások felhasználásával kapcsolatosan a kedvezményezetteknél és a lebonyolító szerveknél, és

d) az irányítása alá tartozó bármely, a köztulajdonban álló gazdasági társaságok takarékosabb működéséről szóló 2009. évi CXXII. törvény 1. § a) pontjában meghatározott köztulajdonban álló gazdasági társaságnál.”

**- A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (a továbbiakban: Bkr.) 15.** **§ (1) bekezdése** értelmében a költségvetési szerv vezetője köteles biztosítani a belső ellenőrzés működéséhez szükséges forrásokat.

A **Bkr. 31. § (2) bekezdése** értelmében „Az éves ellenőrzési tervnek a stratégiai ellenőrzési tervben és a kockázatelemzés alapján felállított prioritásokon, valamint a belső ellenőrzés rendelkezésére álló erőforrásokon kell alapulnia.”

A 2017. évi ellenőrzési terv az I-53-11/2015. Jegyzői Intézkedésbe foglalt Belső Ellenőrzési Stratégiai Tervvel, továbbá az I-53-12/2015. Jegyzői Intézkedéssel kiadott Belső Ellenőrzési Kézikönyvben foglaltakkal összhangban került összeállításra.

A **Bkr. 31. § (4) bekezdése** értelmében „Az éves ellenőrzési terv tartalmazza:

a) az ellenőrzési tervet megalapozó elemzések és a kockázatelemzés eredményének összefoglaló bemutatását;

b) a tervezett ellenőrzések tárgyát;

c) az ellenőrzések célját;

d) az ellenőrizendő időszakot;

e) a rendelkezésre álló és a szükséges ellenőrzési kapacitás meghatározását;

f) az ellenőrzés típusát;

g) az ellenőrzések tervezett ütemezését;

h) az ellenőrzött szerv, illetve szervezeti egységek megnevezését;

i) a tanácsadó tevékenységre tervezett kapacitást;

j) a soron kívüli ellenőrzésekre tervezett kapacitást;

k) a képzésekre tervezett kapacitást;

l) az egyéb tevékenységeket.”

Az éves ellenőrzési tervet a rendelkezésre álló erőforrások alapján 2 fő teljes munkaidős belső ellenőri létszámra terveztük.

A **belső ellenőri kapacitás** alapján az ellenőrzésekre fordítható és a tervezett ellenőrzések teljesítéséhez szükséges munkanapok száma:

| 2017. évben a munkanapok száma:  Munkanapok száma 2 főre összesen:  ebből kieső idők:  szabadság (72 nap tárgyévi, 10 nap előző évi)  szakmai továbbképzésre fordított napok száma  jogszabályok, szakmai anyagok tanulmányozása  a tanácsadó tevékenységre tervezett kapacitás  a Bkr.-ben meghatározott egyéb feladatok  Ellenőrzésre fordítható munkanapok száma:  2017. évre tervezett ellenőrzések erőforrás-szükséglete:  Soron kívüli ellenőrzések kapacitása (15%)  Ellenőrzésre fordítandó munkanapok összesen: | -82 nap  -12 nap  -20 nap  -30 nap  -45 nap | 252 nap  504 nap  315 nap  268 nap  47 nap  315 nap |
| --- | --- | --- |

A Belső Ellenőrzési Tervben szereplő ellenőrzésekre a következő jogszabályok adják meg a felhatalmazást:

1. A Polgármesteri Hivatal és az Önkormányzat irányítása alá tartozó költségvetési szervek felügyeleti jellegű ellenőrzésére vonatkozóan az **Mötv. 119. § (4)** **bekezdése**: „….. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.” Az **Áht. 70. § (1) a) pontja**: „…..Az irányító szerv belső ellenőrzést végezhet az irányítása alá tartozó bármely költségvetési szervnél.”

2. Az Önkormányzat irányítása alá tartozó köztulajdonban álló (többségi tulajdonában lévő) gazdasági társaságok ellenőrzésére vonatkozóan az **Áht. 70. § (1) d) pontja**: „Az irányító szerv belső ellenőrzést végezhet az irányítása alá tartozó bármely, a köztulajdonban álló gazdasági társaságok takarékosabb működéséről szóló 2009. évi CXXII. törvény 1. § a) pontjában meghatározott köztulajdonban álló gazdasági társaságnál. **A köztulajdonban álló gazdasági társaságok takarékosabb működéséről szóló 2009. évi CXXII. törvény 1. § a) pontja** szerint „köztulajdonban álló gazdasági társaság: az a gazdasági társaság, amelyben a ….. helyi önkormányzat ….. külön-külön vagy együttesen számítva többségi befolyással rendelkezik.”

3. A helyi nemzetiségi önkormányzatok ellenőrzésére vonatkozóan az **Áht. 6/C. § (1) bekezdés és (2) a) és b) pontja**: „….. A helyi önkormányzat bevételeivel és kiadásaival kapcsolatban ….. az ellenőrzési ….. feladatok ellátásáról az önkormányzati hivatal gondoskodik.” „Az (1) bekezdést a helyi nemzetiségi önkormányzatra ….. is alkalmazni kell, azzal, hogy helyi önkormányzaton helyi nemzetiségi önkormányzatot ….. kell érteni”, illetve hogy a „helyi nemzetiségi önkormányzat bevételeivel és kiadásaival kapcsolatban az ….. ellenőrzési feladatok ellátásáról a helyi nemzetiségi önkormányzattal kötött szerződés alapján az az önkormányzati hivatal gondoskodik, amelyik a helyi nemzetiségi önkormányzat székhelye szerinti helyi önkormányzat önkormányzati hivatali feladatait ellátja.” A **Bkr. 15. § (7) a) pontja** szerint „….. a helyi nemzetiségi önkormányzat ….. belső ellenőrzési feladatait a képviselő-testület ….. döntése alapján elláthatja az irányító szerv által foglalkoztatásra irányuló jogviszonyban alkalmazott ….. belső ellenőr.”

4. 2017. január 01-től a gazdasági szervezettel nem rendelkező költségvetési szervek belső ellenőrzésére vonatkozóan a **Bkr. 15. § (4) bekezdése**: „A gazdasági szervezettel nem rendelkező költségvetési szervek belső ellenőrzését a gazdasági szervezetének feladatait ellátó költségvetési szerv, vagy az irányító szerv által kijelölt szerv végzi. Ettől eltérni csak a fejezetet irányító szerv vezetőjének írásos jóváhagyásával lehet.” **Bkr. 15. § (4b) bekezdése**: „Az a belső ellenőr, aki a (4) ….. bekezdés alapján a gazdasági szervezettel nem rendelkező ….. önkormányzati költségvetési szerv belső ellenőrzését is ellátja, ennél a szervnél az irányító (vagy az általa kijelölt) szerv ….. belső ellenőreként ugyanarra a területre vonatkozóan az előző vizsgálatot követő egy éven belül vizsgálatvezetőként nem végezhet ellenőrzést.” **Bkr. 29. § (4) bekezdése**: „Ha a költségvetési szerv belső ellenőrzését az irányító szerve vagy az irányító szerv által kijelölt szerv látja el, a belső ellenőrzést ellátó szervnek a tervezés során elkülönítetten kell terveznie az irányító szervként, illetve a költségvetési szerv belső ellenőreként végzett ellenőrzéseket. Azon ellenőrzések tervezésébe, amelyeket belső ellenőrként végez el, be kell vonnia az irányított szervet, továbbá az ennek eredményeként elkészített ….. éves ellenőrzési tervét az irányított költségvetési szerv vezetőjének kell jóváhagynia.” **Bkr. 35. § (8) bekezdése**: „Ha a költségvetési szerv belső ellenőrzését az irányító szerve vagy az irányító szerv által kijelölt szerv látja el, a költségvetési szerv vezetője alatt az irányított szerv vezetőjét kell érteni azon ellenőrzések végrehajtása esetén, ahol az irányító szerv belső ellenőre az irányított szerv belső ellenőreként jár el.”

Az ellenőrzési feladatok **Kockázatelemzés** alapján kerültek be az éves ellenőrzési tervbe. A Kockázatelemzés a jövő évi ellenőrzések felsorolása után található.

**A. A Polgármesteri Hivatal működésével, gazdálkodásával kapcsolatos ellenőrzések**

A Képviselő-testület munkájának segítése, döntéseinek előkészítése és végrehajtása érdekében az éves hivatali ellenőrzési feladatok meghatározása, elvégzése során **elsődleges cél** annak megállapítása, hogy

* a Polgármesteri Hivatal működése, szabályozottsága megfelel-e a jogszabályi előírásoknak;

- a Polgármesteri Hivatal szervezeti és működési rendje megfelelően biztosítja-e az önkormányzati feladatok hatékony és szakszerű ellátását, a gazdálkodással összefüggő feladatok szabályszerű ellátását, maradéktalanul érvényesülnek-e az erre vonatkozó követelmények;

* a Polgármesteri Hivatalon belül működő egyes belső szervezeti egységek a vonatkozó jogszabályokban, belső intézkedésben foglaltak szerint látják-e el tevékenységüket;
* megszervezték-e a belső kontrollrendszert és azt hatékonyan működtetik-e;
* az Önkormányzat által nyújtott költségvetési támogatások felhasználása és elszámolása szabályszerűen történt-e.

**I. Szabályszerűségi, pénzügyi, és teljesítmény-ellenőrzések**

**1.** Az ellenőrzött **szervezeti egység**: **Városrendészeti és Környezetvédelmi Iroda** (1024 Budapest, Keleti Károly utca 15.)

Az ellenőrzés **tárgya** **a Városrendészeti és Környezetvédelmi Iroda Parkolási Csoportjának és Jogi Csoportjának követeléskezelő tevékenysége.**

Az ellenőrzés **célja** a követeléskezelő tevékenység jogszerűségének és hatékonyságának értékelése, szükség esetén tanácsadási tevékenység keretében javaslatok megfogalmazása.

Az ellenőrizendő **időszak**: 2016. év

Az ellenőrzés **jellege**: célvizsgálat

A szükséges ellenőrzési **kapacitás**: 20 ellenőri munkanap

Az ellenőrzés **típusa**: szabályszerűségi, pénzügyi, teljesítmény-ellenőrzés

Az ellenőrzés **ütemezése**: III. negyedév

Az ellenőrzések **módszere**: tételes vagy szúrópróbaszerű

**2.** Az ellenőrzött **szervezeti egységek**: **a Polgármesteri Hivatal TAKARNET rendszert használói Irodái**

Az ellenőrzés **tárgya** **a TAKARNET rendszerhez kapcsolódó naplóvezetési kötelezettség.**

Az ellenőrzés **célja** annak megállapítása, hogy a TAKARNET jogosultsággal rendelkező felhasználók adatlekérdezése szabályszerűen történt-e, a napló minden esetben tartalmazza-e az 1997. évi CXLI. törvény 75. § (2a) bekezdésében foglaltakat.

Az ellenőrizendő **időszak**: 2016. év

Az ellenőrzés **jellege**: célvizsgálat

A szükséges ellenőrzési **kapacitás**: 5 ellenőri munkanap

Az ellenőrzés **típusa**: szabályszerűségi ellenőrzés

Az ellenőrzés **ütemezése**: I. negyedév

Az ellenőrzések **módszere**: tételes vagy szúrópróbaszerű

**3.** Az ellenőrzött **szervezeti egységek**:Pénzügyi Iroda, Beruházási és Városüzemeltetési Iroda, Informatikai Iroda, Vagyonhasznosítási és Ingatlan-nyilvántartási Iroda, szükség esetén további kapcsolódó Irodák. (1024 Budapest, Mechwart liget 1.)

Az ellenőrzés **tárgya** **az Önkormányzat 2016. évi beszámolója mérlegtételeinek alátámasztásaként elvégzett eszközök és források selejtezése és leltározása.**

Az ellenőrzés **célja** annak megállapítása, hogy végrehajtották-e a Jegyző által 2016. október 10-én kiadott Leltározási Ütemterv és Utasításban foglaltakat, a leltárfelvétel teljes körűen megvalósult-e. Szabályozott volt-e a selejtezési és leltározási tevékenység, a végrehajtás a jogszabályoknak és a belső szabályoknak megfelelően történt-e.

Az ellenőrizendő **időszak**: A2016. december 31-ei fordulónapi leltár felvételéhez és kiértékeléséhez kapcsolódó időszak. Selejtezésnél a 2016. év.

Az ellenőrzés **jellege**: célvizsgálat

A szükséges ellenőrzési **kapacitás**: 30 ellenőri munkanap

Az ellenőrzés **típusa**: szabályszerűségi, pénzügyi ellenőrzés

Az ellenőrzés **ütemezése**: I. negyedév

Az ellenőrzések **módszere**: tételes vagy szúrópróbaszerű

**4.** Az ellenőrzött **szervek** kijelölésére kockázatelemzés alapján később kerül sor.

Az ellenőrzés **tárgya** **az Önkormányzat által nyújtott költségvetési támogatások felhasználása.**

Az ellenőrzés **célja** annak megállapítása, hogy támogatások felhasználása és elszámolása szabályszerűen történt-e. A kapcsolódó dokumentumok alátámasztják-e a támogatás szabályszerű felhasználását és elszámolását.

Az ellenőrizendő **időszak**: 2016. évi támogatási időszak

Az ellenőrzés **jellege**: célvizsgálat

A szükséges ellenőrzési **kapacitás**: 20 ellenőri munkanap

Az ellenőrzés **típusa**: szabályszerűségi, pénzügyi ellenőrzés

Az ellenőrzés **ütemezése**: IV. negyedév

Az ellenőrzések **módszere**: tételes vagy szúrópróbaszerű

**II. Utóvizsgálatok**

A Polgármesteri Hivatalnál 2017-ben utóvizsgálatra nem kerül sor.

**B. Az Önkormányzat irányítása alá tartozó költségvetési szervekkel kapcsolatos felügyeleti jellegű ellenőrzések**

Az intézményi ellenőrzési feladatok meghatározása, elvégzése során **elsődleges cél** annak értékelése, hogy az Önkormányzat irányítása alá tartozó költségvetési intézmények

* működése, gazdálkodása mennyiben szervezett, szabályozott;

- a rendelkezésükre bocsátott vagyonnal, pénzeszközökkel felelősen, a jogszabályi előírásoknak megfelelően gazdálkodnak-e;

* milyen színvonalon tesznek eleget beszámolási, könyvvezetési kötelezettségüknek;
* operatív gazdálkodása kielégíti-e a követelményeket;
* megszervezték-e a belső kontrollrendszert, és azt hatékonyan működtetik-e.

**I. Pénzügyi-gazdasági ellenőrzések**

**1.** Az ellenőrzött **szerv**: **Községház Utcai Óvoda** (1028 Budapest, Községház utca 4.)

Az ellenőrzés **tárgya** az Óvoda működése és gazdálkodása.

Az ellenőrzés **célja** annak értékelése, hogy szabályozottak-e az Óvoda tervezési, gazdálkodási és beszámolási feladatai, szabályszerű-e a feladatok végrehajtása és dokumentálása. Kialakították-e a megfelelő belső kontrollrendszert.

Az ellenőrizendő **időszak**: 2015. és 2016. év

Az ellenőrzés **jellege**: általános gazdasági

A szükséges ellenőrzési **kapacitás**: 30 ellenőri munkanap

Az ellenőrzés **típusa**: szabályszerűségi, pénzügyi ellenőrzés

Az ellenőrzés **ütemezése**: II. negyedév

Az ellenőrzések **módszere**: tételes vagy szúrópróbaszerű

**II. Téma- és célvizsgálatok**

**1.** Az ellenőrzött **szervek** kijelölésére a Pénzügyi Irodával és a Művelődési Irodával történt egyeztetés után, kockázatelemzés alapján később kerül sor.

Az ellenőrzés **tárgya** **a 2016. vagy a 2017. évben igénybe vett, a központi költségvetésből származó támogatások igénylésének vagy elszámolásának megalapozottsága.**

Az ellenőrzés **célja** annak megállapítása, hogy a támogatások igénylése és elszámolása a megfelelő jogcímeken és megalapozottan történt-e, megfelel-e a jogszabályi előírásoknak. Rendelkeznek-e az igénylést alátámasztó dokumentumokkal.

Az ellenőrizendő **időszak**: 2016. vagy 2017. év

Az ellenőrzés **jellege**: témavizsgálat

A szükséges ellenőrzési **kapacitás**: 30 ellenőri munkanap

Az ellenőrzés **típusa**: szabályszerűségi, pénzügyi ellenőrzés

Az ellenőrzés **ütemezése**: I. és IV. negyedév

Az ellenőrzések **módszere**: tételes vagy szúrópróbaszerű

**2.** Az ellenőrzött **szervek** kijelölésére kockázatelemzés alapján később kerül sor.

Az ellenőrzés **tárgya** **a szervezeti integritást sértő események kezelésének eljárásrendje, valamint az integrált kockázatkezelés eljárásrendje.**

Az ellenőrzés **célja** annak megállapítása, hogy a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 6. § (4) bekezdésének megfelelően a költségvetési szervek elkészítették-e megfelelő tartalommal és szerkezetben a szervezeti integritást sértő események kezelésének eljárásrendjét, valamint az integrált kockázatkezelés eljárásrendjét.

Az ellenőrizendő **időszak**: 2017. év

Az ellenőrzés **jellege**: témavizsgálat

A szükséges ellenőrzési **kapacitás**: 12 ellenőri munkanap

Az ellenőrzés **típusa**: szabályszerűségi ellenőrzés

Az ellenőrzés **ütemezése**: IV. negyedév

Az ellenőrzések **módszere**: tételes

**3.** Az ellenőrzött **szerv** kijelölésére kockázatelemzés alapján később kerül sor. (A pénztárrovancs eredményes lefolytatása érdekében az ellenőrzés előzetes bejelentés nélküli.)

A tervezett ellenőrzés **tárgya** **a készpénz (házipénztár, ellátmány) kezelése, elszámolása.**

Az ellenőrzés **célja** annak megállapítása, hogy a házipénztárak működése, és/vagy az ellátmányokkal kapcsolatos feladatok megfelelően szabályozottak-e, a végrehajtás és az elszámolás megfelel-e a jogszabályban és belső szabályzatokban foglalt előírásoknak. Az utólagos elszámolási kötelezettséggel felvett összegek nyilvántartása megfelelő-e, az elszámolásnál érvényesül-e a bruttó elszámolás elve. A rovancsnál mutatkozik-e hiány vagy többlet.

Az ellenőrizendő **időszak**: jelenlegi gyakorlat

Az ellenőrzés **jellege**: célvizsgálat

A szükséges ellenőrzési **kapacitás**: 5 ellenőri munkanap

Az ellenőrzés **típusa**: szabályszerűségi, pénzügyi ellenőrzés

Az ellenőrzés **ütemezése**: IV. negyedév

Az ellenőrzések **módszere**: tételes vagy szúrópróbaszerű

**III. Utóvizsgálatok**

Az utóvizsgálatok **tárgya** a korábban elvégzett ellenőrzésekhez kapcsolódó Intézkedési tervekben meghatározott feladatok.

Az utóvizsgálatok **célja** annak megállapítása, hogy az előző ellenőrzésmegállapításai mennyiben hasznosultak. Végrehajtották-e az Intézkedési tervben foglaltakat.

Az ellenőrizendő **időszak**: az előző ellenőrzés óta eltelt időszak, és a jelenlegi gyakorlat

Vizsgálatok **jellege**: utóellenőrzés

Vizsgálatok **típusa**: szabályszerűségi, pénzügyi

Az ellenőrzések **módszere**: tételes vagy szúrópróbaszerű

**1.** Az ellenőrzött **szerv: Kitaibel Pál Utcai Óvoda** (1022 Budapest, Kitaibel Pál utca 10.)

Az utóvizsgálat **tárgya** a2016. évben elvégzett pénzügyi-gazdasági ellenőrzés utóvizsgálata

A szükséges ellenőrzési **kapacitás**: 14 ellenőri munkanap

Az ellenőrzés **ütemezése**: I. negyedév

**2.** Az ellenőrzött **szerv**: **Szemlőhegy Utcai Óvoda** (1023 Budapest, Szemlőhegy utca 27/b.)

Az utóvizsgálat **tárgya** a2016. évben elvégzett pénzügyi-gazdasági ellenőrzés utóvizsgálata

A szükséges ellenőrzési **kapacitás**: 14 ellenőri munkanap

Az ellenőrzés **ütemezése**: II. negyedév

**3.** Az ellenőrzött **szerv**: **Százszorszép Óvoda** (1024 Budapest, Fillér utca 29.)

Az utóvizsgálat **tárgya** a2016. évben elvégzett pénzügyi-gazdasági ellenőrzés utóvizsgálata

A szükséges ellenőrzési **kapacitás**: 14 ellenőri munkanap

Az ellenőrzés **ütemezése**: II. negyedév

**4.** Az ellenőrzött **szerv**: **Pitypang Utcai Óvoda** (1025 Budapest, Pitypang utca 17.)

Az utóvizsgálat **tárgya** a2016. évben elvégzett témavizsgálat (belső kontrollrendszer és a pénzforgalmi jogosultságok ellenőrzése) utóvizsgálata

A szükséges ellenőrzési **kapacitás**: 9 ellenőri munkanap

Az ellenőrzés **ütemezése**: II. negyedév

**C. Az Önkormányzat irányítása alá tartozó köztulajdonban álló (többségi tulajdonában lévő) gazdasági társaságokkal kapcsolatos ellenőrzések**

**1.** Az ellenőrzött **szerv**: **II. kerületi Kulturális Közhasznú Nonprofit Kft.** (1024 Budapest, Marczibányi tér 5/a.)

Az ellenőrzés **tárgya** a gazdasági társaság gazdálkodásának ellenőrzése.

Az ellenőrzés **célja** annak értékelése, hogy az önkormányzat vagyongazdálkodási tevékenysége során szabályszerűen gyakorolta-e tulajdonosi jogait; a gazdasági társaság szabályozottsága, gazdálkodása és vagyongazdálkodási tevékenysége, bevételeinek és ráfordításainak elszámolása megfelelt-e a jogszabályi és tulajdonosi előírásoknak; a gazdasági társaság kötelezettségállománya jelentett-e kockázatot a működésre, valamint a gazdálkodás átláthatósága és elszámoltathatósága érdekében biztosítva volt-e a szolgáltatás díjának megalapozottsága szabályszerű önköltségszámítással.

Az ellenőrizendő **időszak**: 2016. év

Az ellenőrzés **jellege**: általános gazdasági

A szükséges ellenőrzési **kapacitás**: 45 ellenőri munkanap

Az ellenőrzés **típusa**: szabályszerűségi, pénzügyi ellenőrzés

Az ellenőrzés **ütemezése**: III. negyedév

Az ellenőrzések **módszere**: tételes vagy szúrópróbaszerű

**D. A helyi nemzetiségi önkormányzatokkal kapcsolatos ellenőrzések**

**1.** Az ellenőrzött **szervezeti egység,** illetveaz ellenőrzött **szervek**: a Pénzügyi Iroda és a helyi nemzetiségi önkormányzatok

Az ellenőrzés **tárgya** **a helyi nemzetiségi önkormányzatokkal kötött Együttműködési megállapodás.**

Az ellenőrzés **célja** annak megállapítása, hogy az Együttműködési megállapodás teljes körűen szabályozza-e a Polgármesteri Hivatal és a helyi nemzetiségi önkormányzatok kapcsolatát. Az Együttműködési megállapodás megfelel-e a jogszabályi előírásoknak.

Az ellenőrizendő **időszak**: 2017. év

Az ellenőrzés **jellege**: célvizsgálat

A szükséges ellenőrzési **kapacitás**: 10 ellenőri munkanap

Az ellenőrzés **típusa**: szabályszerűségi ellenőrzés

Az ellenőrzés **ütemezése**: IV. negyedév

Az ellenőrzések **módszere**: tételes

**E. Az Önkormányzat gazdasági szervezettel nem rendelkező költségvetési szerveinek belső ellenőrzése**

**1.** Az ellenőrzött **szerv**: **Budakeszi Úti Óvoda** (1021 Budapest, Budakeszi út 75.)

Az ellenőrzés **tárgya** az Óvoda szabályzatai.

Az ellenőrzés **célja** annak megállapítása, hogy az Óvoda rendelkezik-e a működéséhez szükséges összes szabályzattal, a szabályzatok tartalmilag és szerkezetileg megfelelőek-e, a szabályzatokat folyamatosan felülvizsgálják és aktualizálják-e. Szükség esetén tanácsadó tevékenység nyújtása.

Az ellenőrizendő **időszak**: 2017. év

Az ellenőrzés **jellege**: célvizsgálat

A szükséges ellenőrzési **kapacitás**: 10 ellenőri munkanap

Az ellenőrzés **típusa**: szabályszerűségi ellenőrzés

Az ellenőrzés **ütemezése**: II. negyedév

Az ellenőrzések **módszere**: tételes vagy szúrópróbaszerű

**KOCKÁZATELEMZÉS**

**a 2017. évi**

**belső ellenőrzési munkatervhez**

A Bkr. 31. § (2) bekezdése értelmében “Az éves ellenőrzési tervnek a stratégiai ellenőrzési tervben és a kockázatelemzés alapján felállított prioritásokon, valamint a belső ellenőrzés rendelkezésére álló erőforrásokon kell alapulnia.”

**A. A Polgármesteri Hivatal működésével kapcsolatos ellenőrzések kockázatelemzése**

**1.** A Polgármesteri Hivatal belső ellenőrzési tervének összeállítását megelőzően, tekintettel arra, hogy a jogszabály (Bkr.) előírása szerint a belső ellenőrzési tervnek a kockázatelemzés alapján felállított prioritásokon (is) kell alapulnia, írásban kértem a Vezetőséget és az Irodavezetőket, hogy ha a Polgármesteri Hivatal működésében van általuk kockázatosnak ítélt terület, vagy folyamat, vagy van egyéb ellenőrzési témajavaslatuk, azt jelezzék felém, hogy a tervezés során erre kiemelt figyelmet fordíthassunk, és a lehető legrövidebb időn belül ellenőrizzük. Ez alapján kerül majd ellenőrzésre a Városrendészeti és Környezetvédelmi Iroda vezetője által javasolt, **a Városrendészeti és Környezetvédelmi Iroda Parkolási Csoportjának és Jogi Csoportjának követeléskezelő tevékenysége.**

Más vezetőtől nem kaptam javaslatot a belső ellenőrzési terv összeállításához.

**2.** Az éves ellenőrzési terv összeállításakor kiemelt figyelmet fordítottunk a Polgármesteri Hivatalban lefolytatott külső ellenőrzések által tett, intézkedést igénylő megállapításokra. Áttekintettük a 2015. évi és a 2016. évi külső ellenőrzésekhez kapcsolódó intézkedések nyilvántartását, és ez alapján kerül majd ellenőrzésre a Polgármesteri HivatalTAKARNET rendszert használói Irodáinál **a TAKARNET rendszerhez kapcsolódó naplóvezetési kötelezettség.** 2015-ben a XI. Kerületi Kormányhivatal vizsgálta a TAKARNET jogosultsággal rendelkező felhasználók adatlekérdezésének szabályszerűségét és jogszerűségét, és a vizsgálat után intézkedést igénylő megállapítást tett.

**3.** Az államháztartás számviteléről szóló 4/2013. (I. 11.) Korm. rendelet 22. § (1) bekezdése szerint az éves költségvetési beszámoló elkészítéséhez, a mérleg tételeinek alátámasztásához olyan leltárt kell összeállítani és megőrizni, amely tételesen, ellenőrizhető módon tartalmazza a mérlegben szereplő eszközöket és forrásokat. A (2) bekezdés szerint a leltározás végrehajtását a számvitelről szóló 2000. évi C. törvény 69. § (3) bekezdése szerint kell végrehajtani. A számvitelről szóló 2000. évi C. törvény 69. § (3) bekezdése szerint ha a Polgármesteri Hivatal a számviteli alapelveknek megfelelő folyamatos mennyiségi nyilvántartást vezet, a leltárba bekerülő adatok valódiságáról – a leltár összeállítását megelőzően – leltározással köteles meggyőződni, és azt az eszközök és a források leltárkészítési és leltározási szabályzatában meghatározott időszakonként, de legalább háromévente mennyiségi felvétellel kell elvégeznie. A Polgármesteri Hivatal élt a jogszabály adta lehetőséggel, és a Leltározási és Leltárkészítési szabályzatában foglaltaknak megfelelően a 2013. év után csak 2016-ban leltározott újra mennyiségi felvétellel. Ezért indokoltnak találtuk **az Önkormányzat 2016. évi beszámolója mérlegtételeinek alátámasztásaként elvégzett eszközök és források selejtezésének és leltározásának ellenőrzését.**

**4.** Az Áht. 70. § (1) c) pontja szerint az irányító szerv belső ellenőrzést végezhet az irányító szerv által nyújtott költségvetési támogatások felhasználásával kapcsolatosan a kedvezményezetteknél és a lebonyolító szerveknél. Ezen jogszabályi felhatalmazás alapján terveztük **az Önkormányzat által nyújtott költségvetési támogatások felhasználásának ellenőrzését.** A kedvezményezettek a támogatás elszámolásához többnyire másolatban nyújtják be a számlákat. Másolat alapján nem, csak helyszíni ellenőrzéssel lehet megállapítani, hogy a szabályos elszámolásnak megfelelően a szükséges záradékot rávezették-e az eredeti számlára.

**B. Az Önkormányzat irányítása alá tartozó költségvetési szervekkel kapcsolatos felügyeleti jellegű ellenőrzések kockázatelemzése**

A pénzügyi-gazdasági ellenőrzésbe, továbbá a téma- és célvizsgálatokbabevont intézmények kiválasztása kockázatelemzés alapján történt.(Lásd 1. melléklet: „**Kockázatelemzés a 2017. évi belső ellenőrzési Munkatervhez**” A melléklet Excel-ben készült A3–as méretben, ezért csak papír alapon van mellékletként csatolva.) Az ehhez kapcsolódó módszertan a következő:

- a korábbi (elsősorban pénzügyi-gazdasági ellenőrzés) vizsgálat óta **eltelt időszak hossza** esetén 1-3 év között alacsony (A), 4 év és ennél hosszabb időszak esetén magas (M) a kockázat.

- vezetői megbízás esetén a **hátralévő évek száma** alapján 0 és 1 év esetén magas (M), 2 év és annál hosszabb időszak esetén alacsony (A) a kockázat.

**1.** A fenti módszertan szerint elsősorban azokat az intézményeket vonjuk be az ellenőrzésekbe, amelyeknél mindkét szempont szerint magas a kockázat. A **Községház Utcai Óvodánál** 9 éve volt átfogó pénzügyi-gazdasági ellenőrzés, 8 éve volt annak az utóvizsgálata, és 6 éve volt témavizsgálat a 2010/2011. nevelési év október 1-jei közoktatási statisztikai létszámmal kapcsolatban. Az óvodavezetőnek 2017. július 31-én jár le a vezetői megbízása.

**2.** A belső ellenőrzési terv összeállítása előtt áttekintettük a Polgármesteri Hivatal valamennyi Irodájának a kockázatelemzését. A Művelődési Iroda kockázatelemzése kiemelt-kritikus kockázatként tartalmazza a normatívák igénylését és elszámolását, elemzésük szerint „az intézmények normatív támogatási tervezési, adatszolgáltatási tevékenysége nem kellően megbízható, ami az Önkormányzat költségvetési tervezési munkáját nehezíti, kockázati terhét növeli, és a nem megalapozott tervezés az Önkormányzatnak visszafizetési kötelezettséggel jár.” Ez alapján került a tervbe **a 2016. vagy a 2017. évben igénybe vett, a központi költségvetésből származó támogatások igénylése vagy elszámolása megalapozottságának ellenőrzése.**

**3.** A Bkr. 2016. október 01-től hatályos 6. § (4) és (4a) bekezdése szerint a költségvetési szerv vezetője köteles szabályozni **a szervezeti integritást sértő események kezelésének eljárásrendjét, valamint az integrált kockázatkezelés eljárásrendjét.** A szervezeti integritást sértő események kezelésének eljárásrendje tartalmazza a bejelentett kockázatok és események előzetes értékelésének módszertanát, a bejelentés kivizsgálásához szükséges információk összegyűjtésének módját, az érintettek meghallgatásának eljárási szabályait, a vonatkozó dokumentumok átvizsgálásának szabályait, a szervezeti integritást sértő események elhárításához szükséges intézkedéseket, az alkalmazható jogkövetkezményeket, a bejelentő szervezeten belüli védelmére, illetve elismerésére, valamint a vizsgálat eredményéről való tájékoztatására vonatkozó szabályokat és a szervezeti integritást sértő események bekövetkezésének megelőzésére kialakított eljárási szabályokat. Fontosnak tartjuk annak ellenőrzését, hogy az intézmények eleget tettek-e a jogszabályi kötelezettségüknek, és elkészítették-e az új szabályzatokat.

**4.** A készpénz kezelésemindig magas kockázatot rejt magában, ezért tartjuk szükségesnek **a készpénz (házipénztár, ellátmány) kezelésének, elszámolásának az ellenőrzését.**

A fenti téma- és célvizsgálatokhoz az év folyamán fogjuk kiválasztani az intézményeket, szintén a kockázatelemzés alapján.

Fontosnak tartjuk, és ebben a korábbi években elvégzett utóellenőrzések tapasztalatai is megerősítenek, hogy minden esetben **utóvizsgálat** keretében ellenőrizzük a korábbi vizsgálat megállapításai és javaslatai alapján készített Intézkedési tervben foglaltak végrehajtását.

**C. Az Önkormányzat irányítása alá tartozó köztulajdonban álló (többségi tulajdonában lévő) gazdasági társaságokkal kapcsolatos ellenőrzések kockázatelemzése**

Az Áht. 70. § (1) d) pontja szerint az irányító szerv belső ellenőrzést végezhet az irányítása alá tartozó bármely, a köztulajdonban álló gazdasági társaságok takarékosabb működéséről szóló 2009. évi CXXII. törvény 1. § a) pontjában meghatározott köztulajdonban álló gazdasági társaságnál. A köztulajdonban álló gazdasági társaságok takarékosabb működéséről szóló 2009. évi CXXII. törvény 1. § a) pontja szerint köztulajdonban álló gazdasági társaság az a gazdasági társaság, amelyben a helyi önkormányzat külön-külön vagy együttesen számítva többségi befolyással rendelkezik.

A Belső Ellenőrzési Egység utoljára 2012-ben vizsgálta átfogóan II. kerületi önkormányzati gazdasági társaság gazdálkodását, ezért fontosnak tartottuk, hogy a jövő évben is ellenőrizzük valamelyiknek a gazdálkodását. Kockázatelemzés alapján **a II. Kerületi Kulturális Közhasznú Nonprofit Kft.**-t választottuk.

**D. A helyi nemzetiségi önkormányzatokkal kapcsolatos ellenőrzések kockázatelemzése**

Az Áht. 6/C. §-a szerint a helyi önkormányzat bevételeivel és kiadásaival kapcsolatban az ellenőrzési feladatok ellátásáról az önkormányzati hivatal gondoskodik. Ezt a bekezdést a helyi nemzetiségi önkormányzatra is alkalmazni kell, azzal, hogy helyi önkormányzaton helyi nemzetiségi önkormányzatot kell érteni, illetve hogy a **helyi nemzetiségi önkormányzat** bevételeivel és kiadásaival kapcsolatban az ellenőrzési feladatok ellátásáról a helyi nemzetiségi önkormányzattal kötött szerződés alapján az az önkormányzati hivatal gondoskodik, amelyik a helyi nemzetiségi önkormányzat székhelye szerinti helyi önkormányzat önkormányzati hivatali feladatait ellátja.

A Bkr. 15. § (7) a) pontja szerint a helyi nemzetiségi önkormányzat belső ellenőrzési feladatait a képviselő-testület döntése alapján elláthatja az irányító szerv által foglalkoztatásra irányuló jogviszonyban alkalmazott belső ellenőr.

A fenti jogszabályi előírás alapján került tervezésre a nemzetiségi önkormányzatokkal kapcsolatos ellenőrzés. A II. kerületben jelenleg 11 helyi nemzetiségi önkormányzat működik. Az Állami Számvevőszék 2016. augusztusában ellenőrzést kezdett a II. Kerületi Önkormányzatnál (többek között) „Az önkormányzatok belső kontrollrendszere kialakításának és működtetésének ellenőrzése” tárgyában. A Pénzügyi Irodával történt egyeztetés során azt a tájékoztatást kaptam, hogy ennek a vizsgálatnak a keretében teljes körűen ellenőrzésre került mind a 11 nemzetiségi önkormányzat működése és gazdálkodása 2011-2015. közötti időszak vonatkozásában. A Magyar Államkincstár 2016. szeptemberében ellenőrzést kezdett a II. Kerületi Önkormányzatnál „A számviteli szabályok szerinti könyvvezetési kötelezettségnek, valamint az adatszolgáltatási kötelezettségek szabályszerű teljesítésének és az éves költségvetési beszámoló megbízható, valós összképének vizsgálata” tárgyában. Szintén a Pénzügyi Irodával történt egyeztetés során kaptam azt a tájékoztatást, hogy ennek a vizsgálatnak a keretében teljes körűen ellenőrzésre kerül mind a 11 nemzetiségi önkormányzat működése és gazdálkodása 2016. év vonatkozásában.

A fentieket figyelembe véve, kockázatelemzés alapján nem tartottuk indokoltnak 2017-ben helyi nemzetiségi önkormányzat működésének és gazdálkodásának ellenőrzését, ezért kerül sor a nemzetiségi önkormányzatokkal kötött Együttműködési megállapodás ellenőrzésére. A nemzetiségi önkormányzatok működésének és gazdálkodásának ellenőrzése a 2018. évi tervünkben fog szerepelni.

**E. Az Önkormányzat gazdasági szervezettel nem rendelkező költségvetési szervei belső ellenőrzésének kockázatelemzése**

2017. január 01-től a Bkr. előírása szerint a gazdasági szervezettel nem rendelkező költségvetési szervek belső ellenőrzését a gazdasági szervezetének feladatait ellátó költségvetési szerv, vagy az irányító szerv által kijelölt szerv végzi. Ettől eltérni csak a fejezetet irányító szerv vezetőjének írásos jóváhagyásával lehet (15. § (4)). Az a belső ellenőr, aki a (4) bekezdés alapján a gazdasági szervezettel nem rendelkező önkormányzati költségvetési szerv belső ellenőrzését is ellátja, ennél a szervnél az irányító (vagy az általa kijelölt) szerv belső ellenőreként ugyanarra a területre vonatkozóan az előző vizsgálatot követő egy éven belül vizsgálatvezetőként nem végezhet ellenőrzést (15. § (4b)). Ha a költségvetési szerv belső ellenőrzését az irányító szerve vagy az irányító szerv által kijelölt szerv látja el, a belső ellenőrzést ellátó szervnek a tervezés során elkülönítetten kell terveznie az irányító szervként, illetve a költségvetési szerv belső ellenőreként végzett ellenőrzéseket. Azon ellenőrzések tervezésébe, amelyeket belső ellenőrként végez el, be kell vonnia az irányított szervet, továbbá az ennek eredményeként elkészített éves ellenőrzési tervét az irányított költségvetési szerv vezetőjének kell jóváhagynia (29. § (4)). Ha a költségvetési szerv belső ellenőrzését az irányító szerve vagy az irányító szerv által kijelölt szerv látja el, a költségvetési szerv vezetője alatt az irányított szerv vezetőjét kell érteni azon ellenőrzések végrehajtása esetén, ahol az irányító szerv belső ellenőre az irányított szerv belső ellenőreként jár el (35. § (8)). A fenti jogszabályi előírást figyelembe véve kerül a tervbe a **Budakeszi Úti Óvoda** belső ellenőrzése. Az ellenőrzés tárgyát kockázatelemzés alapján az Óvoda vezetője határozta meg, az éves ellenőrzési terv óvodavezető általi írásbeli jóváhagyása folyamatban van.

Budapest, 2016. december 09.

Tuba Mónika

mb. belső ellenőrzési vezető

[kockázatelemzés](Kockázatelemzés%20a%202017.%20évi%20Tervhez.xlsx)

[2. határozati javaslat melléklete](Egészségügyi%20Szolgálat%202017.%20évi%20Belső%20Ellenőrzési%20Terve%20(aláírt).pdf)